भांगड़ा-अपने मूल-रूप इच भांगड़ा दरेयाएं दी धरत पंजाब दा ‘हाड़ी’ दी फसलै दा लोक-नाच ऐ, पर मता मन-भाना होने करी हुन बसोए जे त्याहारै द इलावा दूए मेले-त्यहारें, ते शादी-ब्य़ाहें आदि दे खुशी दे मौके पर चलदा ऐ। इ’यां समझो जे पंजाबी (जां करसानी) जन-जीवन ते भांगड़ै गी इक-दूए कशा नखेड़ना मुशकल ऐ। कुतै मन-मौजी पंजाबी लेई मनै दी उमंग ते खुशी जाह्‌र करने दा पैह्‌ला साधन इयै, जे ओ भांगड़े दी मुद्रा च आइयै अपने मूंढे फरकान लगी पौंदा ऐ।